recursal/SuperWikiNEXT-32B huggingface dataset:
**Ժիլբեր Բարութչյան** (1962, Ստամբուլ, Թուրքիա), թուրքահայ սնկագետ, հայտնի է իր «Թուրքիայի սունկ» գրքով։ 2020 թվականի դրությամբ Ժիլբեր Բարութչյանը համարվում է Թուրքիայում միակ սնկագետը։

Կենսագրություն
--------------

Ժիլբեր Բարութչյանը ծնվել է 1962 թվականին Ստամբուլում։ Պատանեկության տարիներին նա ավելի շատ հետաքրքրված էր բնության սպորտով՝ ձկնորսությամբ, լեռնագնացությամբ։ Բնության նկատմամբ հետաքրքրությունը պատճառ է հանդիսացել, որ նա դպրոցական տարիներին որպես գործունեություն ընտրի սկաուտությունը։ 1982 թվականին ավարտել է Գալաթասարայի ավագ դպրոցը, իսկ 22 տարեկանում՝ Ստամբուլի համալսարանի հնագիտական ֆակուլտետը։ Նույն թվականին նա տեղափոխվել է Շվեյցարիա, որտեղ սկսել է հետաքրքրվել սնկերով։

2006 թվականին Բարութչյանը հանձնել է շվեյցարական սնկի փորձագետների ասոցիացիայի մասնագիտացված քննություններ և արժանացել «VAPKO» դիպլոմի։ 2012 թվականնին հրատարակել է Թուրքիայում սնկերի մասին առաջին մասնագիտական գիրքը։

Ժիլբեր Բարութչյանը տարիներով սնկեր է ուսումնասիրել Ստամբուլի ամենահին անտառներից մեկում՝ «Բելգրադում», Պոլոնեզ գյուղում, Շիլեի, Թրակիայի և այլ շրջաններում, Տավրոսի, Բոլուի, Գիրեսունի և այլ լեռներում։ Նա այդ վայրերում աճող սնկերի լուսաննկարնները հրատարակել է իր «Թուրքիայի սունկ» գրքում։

Թուրքիայում գտնվելու ընթացքում նա անցկացրել է սնկերի վերաբերյալ դասընթացներ և կազմակերպել սեմինարներ ֆրանս-թուրքերեն լեզվով։ Ժիլբեր Բարութչյանը այսօր շարունակում է աշխատել սնկերի ուսումնասիրությամբ։

Ծանոթագրություններ
------------------

1. ↑  Թուրքիայի ամենահայտնի սնկագետը հայ է
2. ↑  "Mantar Uzmanı Jilber Barutçiyan Şişli %100 Ekolojik Pazarda... - Buğday Ekolojik Yaşam Kapısı". *www.bugday.org*. Արխիվացված է the original 2020 թ․ դեկտեմբերի 29-ին. Retrieved 2021 թ․ սեպտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  alialtuntas.net. "Jilber Barutçiyan". *oglak.com*. Retrieved 2021 թ․ սեպտեմբերի 27.
4. ↑  "Jilber Barutçiyan : D&R'da | D&R - Kültür, Sanat ve Eğlence Dünyası". *web.archive.org*. 2017 թ․ հոկտեմբերի 12. Արխիվացված է the original 2017 թ․ հոկտեմբերի 12-ին. Retrieved 2021 թ․ սեպտեմբերի 27.

Արտաքին հղումներ
----------------

* Jilber Barutçiyan
**Պեետեր Յարվելայդ** (էստ․՝ **Peeter Järvelaid**, նոյեմբերի 28, 1957(1957-11-28), Տալլին, Էստոնական ԽՍՀ, ԽՍՀՄ), էստոնացի պատմաբան, իրավաբան, Տալլինի համալսարանի պրոֆեսոր։ Հեղինակել է էստոնական և եվրոպական կրթության ու իրավունքի պատմության վերաբերյալ բազմաթիվ հոդվածներ և գրքեր, որոնք թարգմանվել են մի շարք (հիմնականում մերձբալթյան երկրների ժողովուրդների) լեզուներով։ 2000–ական թվականներին նրա ուսումնասիրությունների առարկան են դարձել միջազգային հարաբերությունները 20-րդ դարում։

Պեետեր Յարվելայդը ծնվել ու հասակ է առել զինվորականի ընտանիքում։ 1981 թվականին ավարտել է Տարտուի համալսարանը։ 1990 թվականին համամիութենական իրավաբանական հեռակա ինստիտուտում պաշտպանել է իր պատրաստած գիտական ատենախոսությունը «Իրավական գիտությունների դասավանդումը Տարտուի (Դորպատի) համալսարանում մինչև 1889 թվականի բարեփոխումը» թեմայով և ստացել իրավաբանական գիտությունների դոկտորի աստիճան։ Ալեքսանդր ֆոն Հումբոլդի հիմնադրամի կրթաթոշակին արժանանալու շնորհիվ կարողացել է կատարելագործվել իրավունքի եվրոպական պատմության Մաքս Պլանկի անվան ինստիտուտում և գերմանական հեղինակավոր բարձրագույն ուսումնական այլ հաստատություններում։ Դասախոսական և գիտական աշխատանքի հետ մեկտեղ վարչական պաշտոններ է զբաղեցրել. 1997–2000 թվականներին պաշտոնավարել է որպես Էստոնիայի արդարադատության նախարարության խորհրդական, 2003-2005 թվականներին՝ Էստոնիայի անվտանգային գիտությունների ակադեմիայի (Estonian Academy of Security Sciences) ռեկտոր, 2006-2007 թվականներին՝ Էստոնիայի ծովային ակադեմիայի ռեկտոր։

2003 թվականին Պեետեր Յարվելայդը պարգևատրվել է «Գերմանիայի Դաշնային Հանրապետությանը մատուցած ծառայությունների համար» առաջին աստիճանի շքանշանով։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2013 թ․ նոյեմբերի 2-ին. Retrieved 2013 թ․ դեկտեմբերի 30.
2. ↑  Peeter Järvelaid jääb suguvõsa juurte juurde — Uudised — Virumaa Teataja
3. ↑  Eesti Teadusinfosüsteem
4. 1 2

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 123479401 · ISNI: 0000000078652835 · LCCN: nr91041750 · LNB: 000233582 · NTA: 304377589 · VIAF: 40287386 · WorldCat VIAF: 40287386 |

 |

 |
**Թինաթին Գուրչիանի** (վրաց.՝ თინათინ გურჩიანი, Թբիլիսի), վրացի կինոռեժիսոր։

Կենսագրություն
--------------

Թինաթին Գուրչիանին ծնվել է Թբիլիսիում։ Նկարչություն, պար և հոգեբանություն է ուսանել Թբիլիսիի Ի. Ջավախիշվիլու անվան պետական համալսարանում, այնուհետև սովորել է Ալբերտ-Լյուդվիգի Ֆրայբուրգի համալսարանում (Գերմանիա), Գրացի համալսարանում (Ավստրիա)։ 2010 թվականին ավարտել է Պոտսդամ-Բաբելսբերգի (Գերմանիա) Քոնրադ Վոլֆ համալսարանի կինոյի և հեռուստատեսության ռեժիսուրայի բաժինը։ 2007 թվականին արժանացել է DAAD կազմակերպության՝ արտասահմանցի ուսանողների համար սահմանված մրցանակին՝ կինոյում գեղարվեստական և սոցիալական դիրքորոշման համար։

Ֆիլմեր
------

* Կիրակին Բեռլինում (2003, կարճամետրաժ)
* Պահ (2004, կարճամետրաժ)
* Մարդասպանը (2005, կարճամետրաժ)
* Կանանց դիմանկարներ (2006, կարճամետրաժ)
* Հոգիների ժամանակը (2007, կարճամետրաժ)
* Սքսվագան, դո՞ւրս (2011)
* Ամեն ինչ անհետացնող մեքենան (2012)

Ծանոթագրություններ
------------------

1. ↑  "Թինաթին Գուրչիանի". Արխիվացված է the original 2016 թ․ մարտի 4-ին. Retrieved 2015 թ․ հոկտեմբերի 27.
2. ↑  Tinatin Gurchiani

Արտաքին հղումներ
----------------

* Թինաթին Գուրչիանիի մասին imdb.com կայքում
* Թինաթին Գուրչիանի
**Էմիլ Բուխար** (չեխ․՝ Emil Buchar, օգոստոսի 4, 1901(1901-08-04)[…], Lázně Bělohrad - սեպտեմբերի 20, 1979(1979-09-20), Բրշիբրամ), չեխ աստղագետ, աշխատել է Ալժիրի աստղադիտարանում։

1915 թ.-ից 1921 թվականները սովորել է իր հայրենի քաղաքի միջնակարգ դպրոցում։ 1921 թ.-ից 1926 թվականները ուսումնասիրել է աստղագիտություն Կարլի համալսարանի բնական գիտությունների բաժնում, որտեղ և 1927 թվականին ստացել է իր դոկտորական կոչումը։ Որոշ ժամանակ աշխատել է Ալժիրում, Ալժիրի աստղադիտարանում, որտեղ 1925 թվականի նոյեմբերի 17-ին հայտնաբերել է (1055) Տինկա աստերոիդը։ Այս աստերոիդը նա անվանել է իր մոր պատվին։

Մինչև ուսման ավարտը Բուխարը աշխատել է Կառլովի համալսարանի Աստղագիտական ինստիտուտում որպես օգնական։ Դրանից հետո ընդունվել է «Զինվորական աշխարհագրական ինստիտուտ», որտեղ մասնագիտացվում է գեոդեզիայի ոլորտում։

1946 թվականին նշանակում է ստանում աստղագիտության և գեոդեզիայի պրոֆեսորի պաշտոնում Պրահայի «Տեխնիկական համալսարանում», իսկ 1952 թվականին ընտրվում է Չեխոսլովակիայի գիտությունների ակադեմիայի թղթակից անդամ և ստանում է մաթեմատիկական գիտությունների դոկտորի կոչում։

Պրոֆեսոր Բուխարը իր գիտական աշխատանքի սկզբնական փուլում հիմնականում զբաղվել է կրկնակի աստղերի և աստերոիդների ուսումնասիրություններով։ Հետագայում զբաղվել է նաև գիսաստղերի հետազոտություններով, և հայտնաբերում է նոր գիսաստղ։ Պատերազմից հետո նա ստեղծում է աշխարհագրական կոորդինատների հաշվարկի նոր մեթոդ, որը թույլ է տալիս բարձր ճշտությամբ որոշել Երկրի պտույտի փոփոխություններտը։ Այս մեթոդը օգտագործվել է Երկրի առաջին արբանյակների արձակնման ժամանակ, ինչպես նաև Լուսին, Վեներա և Մերկուրի ուղարկվող սարքերի ուղեծրերի հաշվարկի ժամանակ։

Բացի իր գիտական գործունեությունից նա նաև ակտիվորեն զբաղվել է դասավանդմամբ և կազմակերպչական աշխատանքով «Չեխոսլովակիայի տեխնիկական համալսարանում», նա մասնակցել է աստղագիտության և գեոդեզիայի մասին բազմաթիվ ուսուցողական գրականության և դասագրքերի հրատարակմանը։

Բուխարը ներկայացրել է Չեխոսլովակիան բազմաթիվ միջազգային գիտական կազմակերպություններում, այդ թվում եղել է Միջազգային աստղագիտական միության անդամ և մասնակցել է նրա մի քանի կոմիտեների աշխատանքին։

Էմիլ Բուխարը մահացել է 1979 թվականի սեպտեմբերին Պրշիբրամ քաղաքում ծանր հիվանդության պատճառով։ Նրա պատվին է անվանվել (3141) Բուխար աստերոիդը։

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2 3 4  Studenti pražských univerzit 1882–1945
4. 1 2 3 4  Կերպարվեստի արխիվ — 2003.
5. ↑  "Փոքր մոլորակների հայտնաբերողներ". Փոքր մոլորակների կենտրոն. Արխիվացված է the original 2012 թ․ մարտի 14-ին. Retrieved 2011 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Էմիլ Բուխարի կոնսագրությունը (չեխ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Zentralblatt MATH database |
|  |
| 

|  Չափորոշչային վերահսկողություն |
| --- |
|  |
| BNF: 10845767s · GND: 1059949520 · ISNI: 0000000055684324 · LCCN: n2008033934 · NKC: jk01020175 · NUKAT: n2018136045 · VIAF: 70861195 · WorldCat VIAF: 70861195 |

 |

 |
**Չիլագո** (անգլ.՝ Chillagoe), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքում 2011 թվականի տվյալներով ապրում է 192 մարդ։ Քաղաքը գտնվում է Մարիբա կոմսության կազմում, որի բնակչությունը կազմում է 21.557 մարդ (2016 թվականի տվյալներով)։ 

Շրջանի դիրքը

Տեղանվանագիտություն
-------------------

1888 թվականին քաղաքը անվանվել է Չիլագո։ Անունը վերցրել են տեղական շանտիի կրկներգից` «Հիկի, Տիկի, Պսայկե, Կրիկի, Չիլագո, Վալբադորի»։

Պատմություն
-----------

Թաուեր Ռոք, 1897
1873 թվականին Ջեյմս Միլագան հետազոտել է այս շրջանը և հաստատել է այս տարածքում պղնձի հարուստ հանքավայրերի մասին տեղեկատվությունը։ Լեռնային ձեռնարկատեր Ջոն Մոֆֆատն ուղևորվել է դեպի այս շրջան 1888 թվականին և արագ մենաշնորհել է այս տարածքը։ 1900 թվականին այստեղ բացվել են առաջին փոստատարային բաժանմունքները։ 1901 թվականին Մարիբայից մինչև քաղաք կառուցել են երկաթուղային գծեր և Չիլագոյի հանքաարդյունաբերական ձեռնարկությունը, 1910 թվականի հոկտեմբերի 27-ին Չիլագոյում բացվել է քաղաքային արգելոց.:

Քաղաքային առաջին գրադարանը բացվել է 2002 թվականին։ 1902 թվականի ապրիլի 1-ին բացվել է Չիլագոյի պետական դպրոցը։

Ծանոթագրություններ
------------------

1. ↑  Chillagoe // *QuickStats* — ABS.
2. ↑  Bolton, G.C. (1975) *A Thousand Miles Away: A History of North Queensland to 1920*, Australian National University Press, 0-7081-0091-0
3. ↑  Frew, Joan (1981) *Queensland Post Offices 1842-1980 and Receiving Offices 1869-1927*, p. 235. Fortitude Valley, Queensland: published by the author, 0-9593973-0-2
4. ↑  "Queensland Public Libraries Statistical Bulletin 2016-2017" (PDF). *Public Libraries Connect* (in անգլերեն). State Library of Queensland. Retrieved 2018 թ․ հունվարի 30.
5. ↑  "Opening and closing dates of Queensland schools". *Education Queensland* (in անգլերեն). Արխիվացված է the original 2017 թ․ նոյեմբերի 7-ին. Retrieved 2018 թ․ փետրվարի 3.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n91126713 · VIAF: 124475299 · WorldCat VIAF: 124475299 |

 |
|  |  |
| --- | --- |
|  | ***Պաֆոսի միջազգային օդանավակայան***էջը Վիքիպահեստում |

Օդանավակայանի ներսը
Պաֆոս միջազգային օդանավակայանի տեղավորման դահլիճը
**Պաֆոս միջազգային օդանավակայանը** (հուն․՝ Διεθνής Αερολιμένας Πάφου) Կիպրոսի երկրորդ ամենամեծ օդանավակայանն է, **Լարնակա միջազգային օդանավակայան**ից հետո։ Այն գտնվում է Պաֆոս քաղաքից ոչ հեռու, ընդամենը 6.5 քառ. կմ դեպի հարավ-արևելք Hermes Airports։ Հիմանականում օգտագործվում է զբոսաշրջիկների կողմից, դեպի Կիպրոսի արևմուտք, դեպի Լիմասոլ քաղաք և հայտնի Կորալյան ծոց։

Հանդիսանում է խոշոր օդանավակայան, և ազգային ավիափոխադրողներից է երկրում Հերմես օդանավակայանը։

Պատմություն
-----------

2006 թվականի մայիսին Հերմեսի օդանավակայնները անցան շինարարության, և շահագործման հանձնվեցին երկու օդանավակայաններ՝ Պաֆոս և Լարնակա միջազգային օդանավակայանները։

Ըստ օդանավակայանի օպերատորի՝ Պաֆոս օդանավակայանը ծառայել է ավելի քան 1,744,011 ուղևորների 2007 թվականի տվյալներով։ 2008 թվականի նոյեմբերին օդանավակայանում բացվել է նոր տերմինալ։

2012 թվականի հունվարի 10-ին Ryanair-ը հայտարարեց, որ Պաֆոսում պետք է բացվի իրենց 50-րդ բազան։ 2012 թվականին տեղադրվեց 2 ինքնաթիռ, 15 նոր երկաթուղի և շաբաթական 80 չվերթներ։ Ryanair-ը պնդեց, որ 50-րդ բազայի բացումը պայմանավորված էր կրճատել վայրէջքի մեղադրանքները Հերմեսի կողմից։

Ծանոթագրություններ
------------------

1. ↑  EAD Basic
2. ↑  "Passenger Traffic". *Hermes Airports*. Արխիվացված է the original 2017 թ․ նոյեմբերի 19-ին. Retrieved 2014 թ․ հոկտեմբերի 26.
3. ↑  Hermes Airports, *Passenger traffic 2007*, 9 August 2008.
4. ↑  "Revamped Cyprus airport opens for business". *The Daily Star*. Agence France Presse. 2008 թ․ նոյեմբերի 18. Retrieved 2008 թ․ նոյեմբերի 18.(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
| «Թյոյեն» կայարան |
| --- |
| Գիծ 1 |
| Գիծ 2 |
| Գիծ 3 |
| Օսլոյի մետրոպոլիտեն |
| 
 |
| Բացման թվական | 1966թ.-ի մայիսի 22 |
| Նախկին անվանումներ | Կենտրոն |
|  |
|

**Թյոյեն** (նորվ.՝ Tøyen), Օսլոյի մետրոպոլիտենի ստորգետնյա կայարան Գամլե Օսլո շրջանում (2,1 կմ հեռու կենտրոնից)։ Ընդգրկված է Ընդհանուր թունելի մեջ արևելքից։ Ի սկզբանե կառուցվել է որպես մետրոյի կայարան։ Բացվել է 1966 թվականի մայիսի 22-ին։

Մունկի թանգարանին մոտ լինելու համար հաճախ կոչվում է «Թյոյեն - Մունկի թանգարան»։ Կայարանից հյուսիս գտնվում է պուրակ, որտեղ տեղակայված է Օսլոյի համալսարան բուսաբանական այգին, հնէաբանական, երկրաբանական и կենդանաբանական թանգարանները։ Կայարանի վերևում է գտնվում մեծ առևտրի կենտրոն։

Ծանոթագրություններ
------------------

1. ↑  "Tøyen Metro Station — Reiulf Ramstad Architects". *Reiulf Ramstad Architects*. Արխիվացված է the original 2016 թ․ նոյեմբերի 17-ին. Retrieved 2019 թ․ հունվարի 10.
2. ↑  "Tøyen subway station, Gamle Oslo, Oslo, Norway".
3. ↑  "T-Bane: Oslo metro map, Norway".
4. ↑  "Tøyen (station) - Academic Dictionaries and Encyclopedias".
5. ↑  "Insight into 'The Scream' and the psyche".

Արտաքին հղումներ
----------------

* Թյոյեն կայարնի տեղադրությունը քարտեզի վրա
**Էյջիզմ** (անգլ.՝ ageism), տարիքի հիման վրա անհատների կամ խմբերի նկատմամբ կարծրատիպ և խտրականություն։ Այն կարող է լինել պատահական կամ պարբերաբար։ Տերմինը ստեղծվել է 1969 թվականին Ռոբերտ Նեիլ Բաթլերի կողմից՝ նկարագրելու համար տարիքով մարդկանց նկատմամաբ իրականացվող խտրականությունը՝ համապատասխանեցնելով սեքսիզմին և ռասիզմին։ Բաթլերը սահմանել է «էյջիզմը» որպես իրար հետ կապված այս երեք տարրերի համադրություն։ Նրանց թվում էին տարեցների, ծերության և ծերացման գործընթացի նկատմամբ վատ վերաբերմունքը, տարեցների շրջանում խտրականություն կիրառելը. ինչպես նաև հիմնական (ինստիտուցիոնալ) պրակտիկան և քաղաքականությունը, որը պահպանում է տարեցների նկատմամաբ կիրառվող կարծրատիպերը։

Տերմինը օգտագործվում է նաև դեռահասների և երեխաների նկատմամբ նախապաշարմունքների և խտրականության առումով՝ ժխտելով նրանց որոշակի իրավունքները (օրինակ՝ քվեարկության) կամ անտեսելով նրանց գաղափարները,պատճառաբանելով, որ նրանք դեռ «չափազանց երիտասարդ» են։ Բացի այդ մատնանշվել է, որ սիգմատիզացիան ոչ միայն տեղի է ունենում ծերերի կապակցված պատկերացումներից դուրս, այլ նաև տեղի է ունենում ինքնին սիգիգմատիզացված խմբի մեջ։ Մահվան, հաշմանդամության և կախվածության վախը էյջիզմի գլխավոր պատճառներն են․ տարեցներից խուսափումը, նրանց մեկուսացնելն ու մերժումը մեխանիզմներ են, որոնք թույլ են տալիս նրանց ազատվել իրենց մահկանացու լինելու մտքից։

Տես նաև
-------

* Սեքսիզմ

Ծանոթագրություններ
------------------

1. ↑  Nelson, T.D. ed. (2002). *Ageism: Stereotyping and Prejudice against Older Persons*. MIT Press. ISBN 978-0-262-64057-2.
2. ↑  Quadagno, J. (2008). The field of social gerontology. In E. Barrosse (Ed.), Aging & the life course: An introduction to social gerontology (pp. 2–23). New York: McGraw-Hill.
3. ↑  Butler, R. N. (1969). "Age-ism: Another form of bigotry". *The Gerontologist*. **9** (4): 243–246. doi:10.1093/geront/9.4\_part\_1.243.
4. ↑  Wilkinson J and Ferraro K, Thirty Years of Ageism Research. In Nelson T (ed). Ageism: Stereotyping and Prejudice Against Older Persons. Massachusetts Institute of Technology, 2002
5. ↑  "Արխիվացված պատճենը". Արխիվացված է the original 2018 թ․ հունիսի 26-ին. Retrieved 2018 թ․ հուլիսի 17. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Young and Oppressed" Archived 28 July 2011 at the Wayback Machine.. youthrights.org. Retrieved on 11 April 2012.
7. ↑  "Youthful Indiscretions" Archived 2016-01-27 at the Wayback Machine.. kingsreview.co.uk. Retrieved on 11 September 2015.
8. ↑  Friend, Tad (2017 թ․ նոյեմբերի 13). "Why Ageism Never Gets Old". *The New Yorker*. ISSN 0028-792X. Retrieved 2017 թ․ նոյեմբերի 28.
**Պարսից միջանցք** (անգլ.՝ Persian Corridor)` Երկրորդ համաշխարհային պատերազմի ժամանակ ԱՄՆ-ից և Մեծ Բրիտանիայից ԽՍՀՄ բեռներ տեղափոխելու երթուղիներից մեկը։ Բեռները հիմնականում մատակարարվում էին լենդ-լիզի շրջանակներում:

Միջանցքի քարտեզըՊարսից միջանցքը 1941 թվականի օգոստոսին հնարավորություն տվեց մեկ ամսում մատակարարելու ընդամենը 10 000 տոննա բեռ։ Առաքման ծավալներն ավելացնելու համար պահանջվեց իրականացնել Իրանի տրանսպորտային համակարգի մասշտաբային արդիականացում, մասնավորապես Պարսից ծոցի և Պարսից երկաթուղային ճանապարհի նավահանգիստներում։

Միջանցքով անցնող գնացքԱյդ նպատակով դաշնակիցները (ԽՍՀՄ և Մեծ Բրիտանիա) 1941 թվականի օգոստոսին օկուպացրեցին Իրանը։ 1942 թվականի հոկտեմբերին մատակարարման ծավալը հաջողվեց բարձրացնել մինչև 30 000 տոննա, իսկ 1943 թվականի մայիսին՝ մինչև 100 000 տոննա՝ ամսական։ Հետագայում բեռների առաքումը սկսեց իրականացվել Կասպիական ռազմական նավատորմի նավերով, որոնք մինչև 1942 թվականի վերջը ենթարկվում էին գերմանական ռազմա-օդային ուժերի ակտիվ գրոհներին։ Ճանապարհի ծովային մասը՝ ԱՄՆ-ի արևելյան ափից մինչև Իրանի ափերը (հատկապես՝ մինչև Բուշիրի և Բասրայի նավահանգիստները), պահանջում էր մոտ 75 օր։

Ծանոթագրություններ
------------------

1. ↑  "В. Зимонин «Ленд-лиз: как это было», 26.10.2006, газета «Красная Звезда»". Արխիվացված է the original 2007 թ․ հոկտեմբերի 10-ին. Retrieved 2017 թ․ նոյեմբերի 11.

Տես նաև
-------

* «The Persian Corridor as a Route for Aid to the USSR», by Robert W. Coakley (անգլ.)
* «Private Snafu Hot Spot (1945)» американский агитационный мультфильм (անգլ.)
**Էդուարդ Գրիգորի Եդիգարյան** (մարտի 26, 1943(1943-03-26), Լենինական, Հայկական ԽՍՀ, ԽՍՀՄ - փետրվարի 18, 2019(2019-02-18) կամ փետրվարի 17, 2019(2019-02-17), Պրահա, Չեխիա), հայ բեմանկարիչ։ ՀԽՍՀ վաստակավոր նկարիչ։

Կենսագրություն
--------------

Էդուարդ Եդիգարյանը ծնվել է 1943 թվականին Լենինականում (այժմ՝ Գյումրի)։ 1956-1958 թվականներին սովորել է Լենինականի Մերկուրովի անվան նկարչական դպրոցում, 1953-1963 թվականներին՝ Երևանի Փանոս Թերլեմեզյանի անվան գեղարվեստի ուսումնարանում, 1964-1970 թվականներին` Երևանի գեղարվեստա-թատերական ինստիտուտում։ 1970-1988 թվականներին եղել է Երևանի պետական դրամատիկական թատրոնի գլխավոր նկարիչը։ 1974 թվականից եղել է ԽՍՀՄ նկարիչների միության անդամ, 2003 թվականից` Չեխիայի նկարիչների միության պատվավոր անդամ։ Եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի գլխավոր նկարիչը, որտեղ ձևավորել է Ուիլյամ Շեքսպիրի, Ալեքսանդր Պուշկինի, Միխայիլ Լերմոնտովի և այլ հեղինակների շուրջ 40 ներկայացումներ։

1991 թվականից ապրել և ստեղծագործել է Չեխիայում։ 1996 թվականին Պրահայում հիմնել է իր արվեստանոցը։ Մահացել է 2019 թվականի փետրվարի 18-ին։

Ստեղծագործությունները գտնվում են Հայաստանի ազգային պատկերասրահում, Հայաստանի և Չեխիայի մասնավոր հավաքածուներում։

Ցուցահանդեսներ
--------------

Մասնակցել է հանրապետական, համամիութենական և միջազգային ցուցահանդեսների։ Անհատական ցուցահանդեսներ է ունեցել Գերմանիայում (1994, 1995, 1998, 2002, 2012), Նիդերլանդներում (1996-2011), Նորվեգիայում (1999-2001), Իտալիայում (1998), Բելգիայում (2002), Քաթարում (2009)։

Ծանոթագրություններ
------------------

1. 1 2  Կերպարվեստի արխիվ — 2003.
2. 1 2 3 4  BillionGraves — 2011.
3. ↑  Baghdasaryan, Aram. "AV Production - Էդուարդ Եդիգարյան". *avproduction.am*. Արխիվացված է the original 2020 թ․ հունիսի 30-ին. Retrieved 2017 թ․ մարտի 26. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Eduard Edigaryan – Biography | Art-Shopper.eu". *www.art-shopper.eu* (in ամերիկյան անգլերեն). Արխիվացված է the original 2017 թ․ հունվարի 1-ին. Retrieved 2017 թ․ մարտի 26. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Շտեմարան - Հավաքածու - Հայաստանի ազգային պատկերասրահ". *www.gallery.am* (in անգլերեն). Retrieved 2017 թ․ մարտի 26.
**Չինգիզ խանի ձիով արձանը Ցոնժին Բոլդոգում** (մոնղ.՝ *Чингис хааны морьт хөшөө*), Մոնղոլիայում Չինգիզ խանի ամենամեծ հուշարձանը և ամենամեծ ձիով արձանն աշխարհում։

Նկարագրություն
--------------

Արձանը տեղակայված է Ուլան Բատորից 54 կմ հարավ-արևելք՝ Տուվե նահանգի, Էրդենե մարզի Ցոնժին Բոլդոգ շրջանում, ոչ հեռու Տուուլ գետի ափից, այն վայրում, որտեղ, ըստ բանավոր զրույցի, Չինգիզ խանը գտել էր ոսկե մտրակ։ Արձանի նախագծի հեղինակը քանդակագործ Դ. Էրդենեբիլեգն է, մասնակցել է ճարտարապետ Ժ. Էնխժարգալը։ Արձանի պաշտոնական բացումը տեղի է ունեցել 2008 թվականի սեպտեմբերի 26-ին։

Արձանի բարձրությունը 40 մ է՝ առանց 10 մետրանոց պատվանդանի բարձրության հաշվման։ Արձանը պատված է 250 տոննա չժանգոտվող պողպատով և շրջապատված է 36 սյուներով, որոնք խորհրդանշում են Մոնղոլական կայսրության խաներին՝ Չինգիզ խանից մինչև Լինդեն խան։ Երկհարկանի պատվանդանի մեջ տեղավորված են գեղարվեստական պատկերասրահ, խուննուի պատմության թանգարան, բիլիարդանոց, ռեստորաններ, հուշանվերների խանութ և նիստերի դահլիճ։ Ձիու գլխում տեղակայված է դիտահարթակ։

Ծանոթագրություններ
------------------

1. ↑  Халимагийн тэргүүн Чингисийн морьт хөшөөг үзэж сонирхлоо
2. ↑  The Chinggis Khan Statue Complex Archived 2012-04-25 at the Wayback Machine. Mongolian National Tourism Organization
3. ↑  "Чингис хааны хөшөөт цогцолбор". Արխիվացված է the original 2011 թ․ ապրիլի 11-ին. Retrieved 2015 թ․ հոկտեմբերի 9.
**Չինական թատրոն** (ռուս.՝ Китайский театр), նախկինում կոչվում էր Քարե օպերա, պալատական ամառային թատրոնի ավերված շենքը, որը գտնվում էր Պուշկինի Ալեքսանդրովյան զբոսայգու մուտքի ձախ կողմում։ Ինչպես մոտակայքում գտնվող Չինական գյուղը, այնպես էլ թատրոնը նախագծվել է Անտոնիո Ռինալդիի կողմից, ռոկոկոյի դարաշրջանում ընդունված «չինականի» նկատմամբ բուռն ցանկության համատեքստում։

Պատմություն
-----------

Շենքի շինարարությունը սկսվեց 1778 թվականին և տևեց մեկ տարի Իլյա Նեյելովի հսկողության ներքո։ Նեյելովի կողմից իրականացված ծրագիրն ամբողջությամբ տեղավորվում էր եվրոպական ճարտարապետության ավանդույթների շրջանակներում։ 

Ներսի կողմից չինական թեման շարունակում էր ոսկեթել մետաքսե վարագույրը, երկրավոր կյանքի տեսարաններով, ինչպես նաև դեկորատիվ կիրառական արվեստի հավաքածուով։ Օթյակները հիանալիորեն զարդարված են գունավոր ստվարաթղթի մանրամասնություններով, որոնց համար որպես ֆոն է ծառայում նրբաթիթեղը։ Օթյակների և բեմի զարդաքանդակ առաստաղի ձևավորման ժամանակ օգտագործվում է չինացիների, վիշապների և կենդանակերպի նշանների կերպարներ։

Չինական թատրոնը բացվել է 1779 թվականի հունիսի 13-ին պալատական կոմպոզիտոր Ջովանի Պաիզիելոյի «Դմիտրի Արտակսերկս» նոր օպերայի շնորհանդեսով։ Այնուհետև ներկայացվեց Պաիզիելոյի «Չինական կուռքը», որի միջոցով էլ Եկատերինա II-ի ժամանակ ապահովում էր պալատական թատերական խաղացանկը։ Նրա մահից հետո թատրոնում կյանքը կանգ առավ և միայն 1893 թվականին այստեղ կայացավ Լև Նիկոլաևիչ Տոլստոյի «Լուսավորության պտուղները» պիեսի համաշխարհային պրեմիերան։

Վերջին կայսեր պալատում նկատվում էր հին թատրոնի նկատմամբ հետաքրքրության վերածնունդ։ 1902 թվականին այստեղ ներկայացումներ տրվեցին Ֆրանսիայի նախագահ Էմիլ Լյուբեի Ռուսաստան այցելության կապակցությամբ։ Մեծ իշխան Կոնստանտին Կոնստանտինովիչը գվարդիական սպաների հետ միասին այս բեմում խաղացել է «Արքայադուստր Գրեզե»-ում։ 1908-1909 թվականներին Ս. Ա. Դանինի հսկողության ներքո ձեռնարկված բեմի վերակառուցումը թատրոնին հնարավորություն տվեց իրականացնել ավելի մասշտաբային բեմականացումներ, այդ թվում տարվա ցուրտ եղանակին։

1914-1930-ական թվականներին Չինական թատրոնում դատարկություն էր։ 1941 թվականի սեպտեմբերի 15-ի հրետակոծության ժամանակ թատրոնը հրդեհվեց և մինչև օրս չի վերակառուցվել։

Ծանոթագրություններ
------------------

1. 1 2 3 4  European Theatre Architecture — Arts and Theatre Institute.
2. 1 2 3 4  "Китайский театр". Արխիվացված է the original 2010 թ․ հուլիսի 2-ին. Retrieved 2018 թ․ հուլիսի 9.

Արտաքին հղումներ
----------------

* Китайский театр на сайте музея-заповедника Царское Село Archived 2010-07-02 at the Wayback Machine.
* Китайский театр на сайте города Пушкин Archived 2010-06-14 at the Wayback Machine.
**Էդուարդո Ալբերտո Դուալդե Մալդոնադո** (հոկտեմբերի 5, 1941(1941-10-05), Լոմաս դե Սամորա, Բուենոս Այրես, Արգենտինա), Արգենտինայի նախագահը 2002-2003 թվականներին։ Դուալդեի իշխանությունը նշանավորեց Արգենտինայի ելքը տնտեսական ճգնաժամից։ Մասնագիտությամբ իրավաբան է։  1973 թվականից ՝ մայրաքաղաքի արվարձանների ղեկավար։ 1987-1989թթ. եղել է պատգամավոր և փոխխոսնակ։ 1989-1991 թվականներին եղել է Արգենտինայի փոխնախագահ Կառլոս Մենեմի օրոք։ 1991-1999թթ. ՝ Բուենոս Այրես նահանգի նահանգապետ։ 1999 թվականին նախագահի ընտրություններում զբաղեցրել է երկրորդ տեղը։ 2002 թվականի հունվարին խորհրդարանի կողմից ընտրվել է ժամանակավոր նախագահ ՝ Ֆեռնանդո դե լա Ռուա, Ադոլֆո Ռոդրիգես Սաայի և նախագահի երկու պաշտոնակատարների հրաժարականից հետո։

Մառադոնային առաջարկել է պաշտոն կառավարությունում։ 2009 թվականին ցանկություն է հայտնել կրկին մասնակցել ընտրություններին որպես նախագահի թեկնածու։

Տնտեսական քաղաքականություն
--------------------------

Նրա ժամանակավոր կառավարության միջոցառումները ներառում են երկիրը խաղաղեցնելու ցանկությունը այնպիսի գործիքների միջոցով, ինչպիսիք են արգենտինական երկխոսությունը, տարբեր տնտեսական միջոցառումներ, որոնք ուղղված են Արգենտինայի տնտեսության վերականգնմանը, որը երկար տարիներ անկում է ապրել. արտարժույթի արժեզրկում, որն ավարտեց փոխարկելիության մասին օրենքը. արտարժույթով բանկային ավանդների հարկադիր կրճատում և մի շարք սոցիալական միջոցառումներ, որոնք ուղղված են տնտեսության անկման հետևանքների մեղմմանը, որոնք հանգեցրին աղքատության ավելացմանը։

Ծանոթագրություններ
------------------

1. 1 2  Munzinger Personen (գերմ.)
2. ↑  Resolución N° 478/003. ENTREGA DE MEDALLA DE LA REPUBLICA ORIENTAL DEL URUGUAY. EDUARDO ALBERTO DUHALDE — National Directorate of Official Printings and Publications.
3. ↑  "Диего Марадона станет членом правительства". *Коммерсантъ*. 2002 թ․ հունվարի 31. Արխիվացված է the original 2021 թ․ դեկտեմբերի 15-ին. Retrieved 2021 թ․ դեկտեմբերի 15. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  Duhalde oficializó su postulación: «Voy a ser candidato a presidente»  Archived 2016-03-05 at the Wayback Machine.(իսպ.)
5. ↑  Duhalde planteó otra convertibilidad - LA NACION
**Պեդրա Սելադա պետական պարկ** (պորտ.՝ Parque Estadual da Pedra Selada), պետական պարկ Բրազիլիայի Ռիո դե Ժանեյրո նահանգում։

Տեղագրություն
-------------

Պեդրա Սելադա պետական պարկը սփռված է Ռեզենդի և Իտատիա մունիցիպալիտետներում՝ Ռիո դե Ժանեյրո նահանգում։ Ունի շուրջ 8036 հա տարածք։ Պարկն այցելուներին հնարավորություն է ընձեռում օգտագործել տարածքը հանգստի, կրթության և հետազոտության համար, ինչպես նաև աջակցել գյուղական տնտեսությանը՝ զբոսաշրջությանն առնչվող բիզնեսներում։ Պարկն անվանակոչվել է Պեդրա Սելադա լեռան անունով, որն ունի 1755 մ բարձրություն։ Լավ գծանշված արահետը տանում է դեպի գագաթ, որից երևում է 360 °-ի տեսարան՝ դեպի շրջակա երկիր։

Շրջակա միջավայր
---------------

* Տեսարան Պեդրա ՍելադայիցՏեսարան Պեդրա Սելադայից

Բուսականությունը ներառում է Ատլանտյան անտառի, Արաուկարիայի անտառների ու ալպյան մարգագետինների մնացորդներ։ Պետական պարկը կարևոր էկոլոգիական միջանցքի մի մասն է կազմում Իտատիա ազգային պարկի և մոտակա հանրային ու մասնավոր պահպանման միավորումների հետ, ինչը պաշտպանում է գետային աղբյուրները, որոնք սնվելով հարավարևելյան որոշ հիմնական գետերից, ինչպիսիք են՝ Պարանա և Պարաիբա դու Սուլ գետերը, նպաստում են այն լեռնաշղթայի պահպանմանը, որում գտնվում է Պեդրա Սելադան։

Պատմություն
-----------

Պեդրա Սելադա պետական պարկը ստեղծվել է 2012 թվականի հունիսի 15-ի 43․640 պետական հրամանագրով։ Նպատակն է պահպանել տեղական բույսերի և կենդանիների պոպուլյացիաները, ինչպես նաև չվող տեսակներին ապահովել ապաստաններով։ Դա Մանտիկեյրա լեռներում առաջին լիարժեք պաշտպանված պետական մակարդակով պահպանման միավորումն էր։ Այն Մանտիկեյրա խճանկարի մի մասն է կազմում։ Խորհրդատվական խորհուրդը ստեղծվել է 2014 թվականի օգոստոսի 15-ին։ Կառավարման ծրագիրն ուժի մեջ է մտել 2014 թվականին։

Պատկերասրահ
-----------

* 
* 
*

Ծանոթագրություններ
------------------

1. 1 2 3 4 5  "Parque Estadual da Pedra Selada – INEA". Արխիվացված է the original 2016 թ․ սեպտեմբերի 15-ին. Retrieved 2019 թ․ օգոստոսի 10.
2. ↑  mosaico mantiqueira – Mosaico(չաշխատող հղում)

Աղբյուրներ
----------

* (պորտուգալերեն) *o mosaico mantiqueira*, Mosaico Mantiqueira, արխիվացված  օրիգինալից 2016-09-27-ին, վերցված է 2016-09-26
* (պորտուգալերեն) *Parque Estadual da Pedra Selada*, INEA: Istituto Estadual do Ambiente (RJ), արխիվացված  օրիգինալից 2016-09-15-ին, վերցված է 2016-10-01
* «Pico da Pedra Selada» (պորտուգալերեն), *Visconde de Mauá*, արխիվացված  օրիգինալից 2016-03-10-ին, վերցված է 2016-10-01

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Պեդրա Սելադա պետական պարկ** կատեգորիայում։ |
**Թշնամու թիկունքում 2։ Գրոհող ջոկատ** (անգլ.՝ Men of War: Assault Squad), RTS ժանրի համակարգչային խաղ, մշակվել է Digitalmindsoft ընկերության կողմից և 2011 թվականի փետրվարի 25-ին ներկայացրել է 1С ընկերությունը։ Հանդիսանում է «Թշնամու թիկունքում 2» խաղի ինքնուրույն լրացումը։

Խաղային պրոցես
--------------

Խաղը ունի հինգ փուլ՝ Սովետական միության փուլ, Գերմանական փուլ, Ամերիկյան փուլ, Բրիտանական փուլ և Ճապոնական փուլ։ Խաղը խաղացողին հնարավորություն է տալիս միայն ծանոթանալ խաղային պրոցեսի հետ և չունի սյուժե։ Ամեն փուլ ունի 5 առաջադրանք դրանցից երեքառաջադրանքում խաղացողը գրոհում է թշնամական դիրքերը, մեկ առաջադրանք իր մեջ պարունակում է քո դիրքերի պաշտպանություն, ապա հակահարված և ևս մեկ առաջադրանքում խաղացողը պետք է թչ մեծ ջոկատով կատարի թիկունքային մարտական գործողույթուններ։ Ամերիկյան փուլը ունի ավելացված հանձնարարությունը, որը խաղային վարժանք է և ծանոթացնում է խաղացողին խաղային պրոցեսի յուրահատկություններին։ Բացի դրանից ավելի ուշ խաղում ավելացել է ևս երկու լրացուցիչ առաջարդանք «Սուրբ ծնունդ» և «Բարբիքյու»առաջադրանքները։ Բոլոր ազգերն էլ ունեն իրենց եզակի մարտական միավորը (հետևակը, զրահատեխնիկան), նաև հատուկ կարողություններ ավիահարված, հրետանային հարված և այլն։

Խաղի ընթացքում խաղացողից պահանջվում է ղեկավարել մարտական ջոկատները և տեխնիկան, որոնք կարելի է մարտադաշտ բերել պաշտպանության միավորներով։ Միավորները կարելի է ստանալ գրավելով և պաշտպանելով հսկիչ կետերը։ Նոր դիրքերի գրավումը հնարավորություն է տալիս ավելի լավ մարտական միավորներ և հատուկ կարողություններ մարտադաշտ բերել։ Միայնակ խաղի հիմնական թիրախն է գրավել քարտեզի վրա գտնվող բոլոր կարևոր դիրքերը։

Խաղը մնացած այս ժանրի խաղերից տարբերվում է պաշտպանական սիստեմով, ամեն մարտական միավորի մոտ եղած գույքով, ձեռքի ուղիղ կառավարման հնարավորությամբ, համակարգի մոդուլային վնասով։

Խաղում գոյություն ունի քարտեզի խմբագիր։ Դա օգտվողին թույլ է տալիս նոր քարտեզի տեսքով կառուցել մեծաթիվ մոդիֆիկացիաներ։

Ծանոթագրություններ
------------------

1. ↑  GOG.com — 2008.
2. 1 2 3 4 5 6 7 8  Steam — 2003.
3. ↑  "Խաղի պաշտոնական կայքում նկարագրվում է խաղի պրոցեսը". Արխիվացված է the original 2015 թ․ հոկտեմբերի 30-ին. Retrieved 2017 թ․ հունվարի 21. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Խաղի մոդիֆիկացիաները Mod DB կայքում
**Պեատրիս Վոլտեր** (օրիորդական ազգանունը՝ Եկենյան, 1900, Ստամբուլ, Օսմանյան կայսրություն - 1972, Կահիրե, Եգիպտոս), հայ դերասանուհի։

Հայ դերասան, ռեժիսոր, թատերական գործիչ Օննիկ Վոլտերի կինը։

Գործունեություն
---------------

Ծնվել է 1900 թվականի հուլիսի 12-ին Կոստանդնուպոլսում։ Նախնական կրթությունն ստացել է տեղի Գափամաճյան վարժարանում։ Որոշ ժամանակ սովորել է Ա․ Անտուանի դրամատիկական դասընթացներում։ Երկու տարի խաղացել է Մարտիրոս Մնակյանի, Սերովբե Պենկլյանի և Ահմեդ Ֆեհիմի թուրքական խմբերում, ապա 1918 թվականին տեղափովել է Ֆելեկյան քույրերի հայկական դրամատիկական խումբը։ 1922 թվականին Եգիպտոսում մասնակցել է դերասաններ Բարսեղ Աբովյանի և Մաթևոս Սանամյանի, Հովհաննես Աբելյանի, Հովհաննես Զարիֆյանի կազմակերպած ներկայացումներին, 1923 թվականից ընդգրկվել է «Եգիպտահայ դրամատիկ» խմբի կազմում, խաղացել դրամատիկ հերոսուհիների դերեր։ 1930-ական թվականներին ամուսնու հետ շրջագայել է Լիբանանում, Ռումինիայում, Հունաստանում, Կիպրոսում։

Պեատրիս Վոլտերը մահացել է 1972 թվականի ապրիլի 7-ին Կահիրեում (Եգիպտոս)։

Դերակատարումներ
---------------

* «Պատվի համար», Շիրվանզադե – *Մարգարիտ*
* «Վարդանանք», Ս․ Բյուրատ – *Շուշանիկ*
* «Անհայտ կին», Ա․ Բիսսոն – *Ժակլին*
* «Ոճրագործի ընտանիքը», Ջակոմետտի – *Ռոզալիա*
* «Օթելլո», Շեքսպիր – *Դեզդեմոնա*
* «Կամելիազարդ տիկինը», Դյումա-որդի – *Մարգարիտ Գոթիե*

Ծանոթագրություններ
------------------

1. 1 2  "Պեատրիս Վոլտերի մասին AV Production կայքում". Արխիվացված է the original 2020 թ․ հունիսի 27-ին. Retrieved 2020 թ․ հունիսի 24.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 492)։*  |
**Էպուաս** (ֆր.՝ Époisses), ֆրանսիական փափուկ պանիր՝ պատրաստված կովի կաթից։

Պատմություն
-----------

Էպուաս պանրատեսակը հորինել են ցիստերիանական վանական-ճգնավորները։ 1968 թվականին ստեղծվել է «Էպուասի պաշտպանության խորհուրդը»։ 1991 թվականին էպուասը սերտիֆիկացվեց *Appellation d'origine contrôlée* կողմից։

Պատրաստում
----------

Մեկ գլուխ պանիր ստանալու համար անհրաժեշտ է շուրջ երկու լիտր կովի կաթ։ Կաթի պատրաստման ժամանակ դրանում ավելացնում են մի քիչ խմորիչ, որի պատճառով պանիրը սկսում է դանդաղորեն թթվել։ 16-24 ժամ անց ձևավորվում է մակարդը, որը տեղափոխում են հատուկ պանրի համար նախատեսված կաղապարների մեջ։ Այդտեղ մնում է այնքան ժամանակ, մինչև սիճուկը լրիվ չի քամվում։ Հետո պանիրն հանում են կաղապարներից, աղ են անում, և տեղադրում փայտե վանդակների վրա մինչև հասունացումը։ Առաջին շաբաթում օրը երկու-երեք անգամ կեղևը լվացվում է աղաջրով։ Դրանից անմիջապես հետո, որբ կեղևը ստանում է կարմրավուն երանգավորում, ջրի մեջ ավելացնում են բուրգունդական *Marc de Bourgogne* օղի և կրկին լվանում պանրի կեղևը։ Պանիրը հասունանում է 5-8 շաբաթների ընթացքում։

Նկարագիր
--------

Պանրի գլուխները ունեն սկավառակի տեսք և լինում են երկու տեսակի՝ մեծ շառավղով՝ 16,5-19 սմ, որի բարձրությունը 3-4,5 սմ է, իսկ զանգվածը՝ 700—1100 գրամ։ Եվ մյուս տեսակը փոքրն է՝ 9,5-11,5 սմ շառավղով, 3-4,5 սմ բարձրությամբ և 250—350 գրամ զանգվածով։ Գլուխը պատված է ողորկ և փայլուն կեղևով, որի տակ գտնվում է նրբահամ միջուկը՝ վառ բեժագույն, որն ունի անկրկնելի բուրմունք։ Երիտասարդ պանրատեսակի կեղևը ունի փղոսկրի երանգ, իսկ հներինը՝ կարմիր աղյուսագույն։ 

Էպուասը կտրատված վիճակում
Էպուաս պանիրը կտրատում են չորս մասերի և ուտում են աղանդերային գդալներով։ Պանրի հետ օգտագործում են թեթև բուրգունդական գինիներ կամ էլ կիսաքաղցր սպիտակ *Chablis* և *Sauternes* գինիներ։

Ծանոթագրություններ
------------------

1. ↑  "Բուրգունդական Էպուաս պանիր" (in ռուսերեն). cheeser.ru. Արխիվացված է the original 2013 թ․ հունիսի 1-ին. Retrieved 2013 թ․ մայիսի 31.

Արտաքին հղումներ
----------------

* "Էպուաս պանիրը Гастроном.ру կայքում" (in ռուսերեն). Արխիվացված from the original on 2012 թ․ ապրիլի 21. Retrieved 2011 թ․ հոկտեմբերի 27.
* "Syndicat de Défense de l'Epoisses" (in անգլերեն). Արխիվացված է the original 2012 թ․ մայիսի 17-ին. Retrieved 2011 թ․ հոկտեմբերի 27.
* "Epoisses sur le site des fromages AOP" (in ֆրանսերեն). Արխիվացված է the original 2012 թ․ մայիսի 17-ին. Retrieved 2011 թ․ հոկտեմբերի 27.
* "Le Roi des fromages" (in ֆրանսերեն). Արխիվացված է the original 2012 թ․ մայիսի 17-ին. Retrieved 2011 թ․ հոկտեմբերի 27.
Կազակական բրիգադի կոզակներ
**Պարսկական կազակական բրիգադ** (պարսկերեն՝ بریگاد قزاق‎), (1916 թվականին վերափոխվել է դիվիզիայի), ստեղծվել է Պարսկաստանում 1879 թերեքյան կազակական զորամիավորումների օրինակով։ Անձնակազմի հետ պատրաստումը իրականացնում էին ռուսական զինվորական առաքելության հրահանգիչները։ Բրիգադի հրամանատար ռուս սպա էր, ով վարձատրվում էր ռուսական կառավարության կողմից։ 1884 թվականից բրկիիգադում հայտնվեց հրետանավորների մարտկոց, իսկ ավելի ուշ նաև հետևակ։

Զորամիավորման խնդիրները
-----------------------

Բրիգադի խնդիրների մեջ էր մտնում Պարսկաստանի շահի և այլ բարձրաստիճան պաշտոնյաների պաշտպանությունը։ Իրականացնում էին հերթապահություն հյուպատոսարաններում, դիվանագիտական կորպուսներում, նախարարություններում, զինանոցներում, բանկի բաժանմունքներում։ Բրիգադը օգտագործվում էր հարկահավաքության և անկարգությունների ճնշման ժամակ։

1916 թվականի սկզբին բրիգադը վերափոխվեց դիվիիայի։ պարսկաստանում կարգուկանոնի հաստատման և ապստամբների դեմ պայքարելու համար դիվիզիայի կազմում ձևավորվեցին հետևյալ ջոկատները՝ Արդաբիլի, Աստրաբադի, Գիլանի, Զանջանի, Սպահանի, Ղազվինի, Քերմանշահի, Քուրդիստանի, Լոռեսթանի, Մազանդարանի, Մաշհադի, Ռաշթի, Թավրիզի, Թեհրանի, Ուրմիայի, Համադանի, Խորասանի։

Կազմալուծվել է 1920-ական թվականների սկզբին։

Պատմաբանները պարսկական կազակական բրիգադի ստեղծումն ու նրա գործունեության սատարումը, դիտում են որպես Ռուսաստանի հակադրումը Միացյալ Թագավորության Պարսկաստանում աշխարհաքաղաքական ձգտումներին։

Ռուսաստանի արտաքին քաղաքականության ռազմավարական խնդիրը Ռուսաստանի ելք դեպի Պարսից ծոց և Հնդկական օվկիանոս ապահովելն էր։ Նպատակը Մեծ Բրիտանիայի դիրքերի առավել թուլացումն էր Պարսկաստանում։

Տնտեսական տեսակետից Ռուսաստանը նպատակ էր հետապնդում եհնվելով կազակական բրիգադի և Պարսկաստանում տեղակայված ռուսական կանոնավոր զորքերի վրա՝ պահպանել վերահսկողությունը երկրի հյուսիսային տարածքներում, պահպանել տնտեսական և առևտրային զիջումների արդյունքները, կանխել Ռուսաստանի առևտրա-տնտեսական շահերին սպառնացող Մեծ Բրիտանիայի և այլ գերտերությունների ոտնձգությունները։

Ծանոթագրություններ
------------------

1. 1 2 3  "Роль персидской казачьей бригады в определении политики Ирана (1905—1925 гг.)". Արխիվացված է the original 2007 թ․ հունվարի 10-ին. Retrieved 2014 թ․ մարտի 22.
2. ↑  *Красняк О. А.* Ռուսական ռազմական առաքելությունը Իրանում (1879—1917) որպես Ռուսաստանի քաղաքական ազդեցության գործիք (ռուս.)
Պերուչիցա անտառը
**Պերուչիցա** (սերբ.՝ Перућица, բոս․՝ Perućica), կուսական անտառ, Եվրոպայի չորս մնացուկային անտառներից մեկը։ Գտնվում է Բոսնիա և Հերցեգովինայի Սերբիայի Հանրապետության Սուտյեսկի ազգային պարկի տարածքում։

Շնորհիվ իր յուրահատկության՝ Պերուչիցան խիստ հսկողությամբ պահպանվող տարածք է։ Անտառի տարածքում առաջին լուրջ հետազոտությունները անցկացվել են 1938 թվականին։ Պերուչիցան վստահաբար Դինարյան բարձրավանդակի լեռնազանգվածում առաջատարն է ինչպես ծառերի քանակով և անտառի բարձրությամբ, այնպես էլ տեսակային բազմազանությամբ ու արտաքին գեղեցկությամբ։ Այդ էր պատճառը, որ 1952 թվականին Հարավսլավիայի Սոցիալիստական Ֆեդերատիվ Հանրապետության կազմում Բոսնիա և Հերցեգովինայի Սերբիայի Հանրապետության կառավարությունը 1234 հեկտար մակերեսով անտառազանգվածին տվել է «գիտական հետազոտությունների օբյեկտի» հատուկ կարգավիճակ, իսկ 1954 թվականին այդ շրջակայքը, որտեղ կար 200 հա հարևան տարածք, վերցրել են պետության պաշտպանության տակ որպես բնության պարկ։

Պերուչիցայի անտառային բնական հարստության պաշտպանությունը և պահպանումը Սուտյեսկի ազգային պարկի կարևորագույն խնդիրներից է։ Բոլոր բնական կենսաբանական գործընթացները տեղի են ունենում առանց մարդու մասնակցության։ Ծառերը մահանում են ծերությունից կամ բնական հիվանդություններից, իսկ դրանց տեղում անմիջապես սկսում են աճել նոր երիտասարդ ծառերը։ Համեմատաբար հարավային աշխարհագրական դիրքը (Պերուչիցան գտնվում է միջերկրածովյա կլիմայական զոնայի սահմանում) թույլ է տվել դեռևս սառցային դարաշրջանի ժամանակ պահպանել եվրոպական բազմաթիվ ջերմասեր բույսերի ու կենդանիների տեսակներ։ Սառցադաշտերը պատել են միայն անտառի հյուսիսային սահմանները և բարձրլեռնային շրջանները, ինչը թույլ է տվել բույսերի և կենդանիների բազմաթիվ տեսակներին զարգանալ։

Պերուչիցայի բուսական աշխարհում առկա են հաճարենի, եղևին, եղևնի, մերձբալթյան հաճարենի, բոխի արևելյան, թխկի լեռնային, մերձալպյան եղևնի, բազմաթիվ թփեր, խոտեր և մամուռներ։ Որոշ տեսակի բույսերի լուրջ, համակարգված հետազոտությունները սկսվել են ոչ վաղուց և դեռևս չեն ավարտվել։ Սակայն արդեն իսկ պարզ է, որ Պերուչիցայի տարածքում աճում են մի շարք էնդեմիկ բույսեր։

Ծանոթագրություններ
------------------

1. ↑  P.K. Encijan : : Foča / Srbinje
2. ↑  "Prašuma Perućica | camo.ch". Արխիվացված է the original 2018 թ․ հուլիսի 16-ին. Retrieved 2018 թ․ մարտի 27.
3. ↑  Perućica - jedina prašuma u Evropi(չաշխատող հղում)

Արտաքին հղումներ
----------------

|  |  |
| --- | --- |
|  | Պերուչիցա Վիքիպահեստում |

* Ветар са Балкана Archived 2013-08-03 at the Wayback Machine.
* Perućica official website Archived 2015-07-23 at the Wayback Machine.
* Sutjeska National Park - BH Tourism official website Archived 2016-08-12 at the Wayback Machine.
**Ուսանողի օր**, բուլղարացի ուսանողների գլխավոր տոնը։ Նշվում է ամեն տարի դեկտեմբերի 8-ին։ Ազատ օր չէ։

Պատմություն
-----------

20-րդ դարի սկզբին Սոֆիայի պետական համալսարանը Բուլղարիայի տարածքում միակ բարձրագույն ուսումնական հաստատությունն էր։ 1903 թվականին այդ համալսարանի ակադեմիական խորհուրդը որոշեց դեկտեմբերի 8-ը հայտարարել համալսարանի տոնը։

Այս ամսաթիվը պատահական չընտրվեց․ հենց այդ օրը, ըստ ուղղափառ եկեղեցու օրացույցի, սուրբ Կղեմես Օխրիդցու օրն է։ Կղեմես Օխրիդցին դեռ մինչև Մեթոդիոսի մահը լատինացիների հետապնդումներից փախել էր Բուլղարիա։ Բուլղարիայի Բորիս արքան Կղեմեսին քարոզելու ուղարկեց Բուլղարիայի թագավորության արևմտյան մաս՝ Կուտմիչևվիցա (ներկայումս՝ Սկոպիա)։ Այնտեղ Կղեմեսը հիմնեց Օխրիդի գրադպրոցը, որը համարվում է առաջին ուղղափառ համալսարանը։

1944 թվականից հետո, երբ Բուլղարիայում տապալվեց ֆաշիստական վարչակարգը, ուսանողական այս տոնի նշումը տեղափովեց նոյեմբերի 17, երբ ամբողջ աշխարհը նշում էր Ուսանողների միջազգային օրը։ Սակայն 1962 թվականին Սոֆիայի պետական համալսարանի 80-ամյակի կապակցությամբ «Բուլղարիայի ուսանողի օրը» սկսեցին կրկին նշել դեկտեմբերի 8-ին։

Ծանոթագրություններ
------------------

1. ↑  "День студента Болгарии". Արխիվացված է the original 2009 թ․ հուլիսի 21-ին. Retrieved 2016 թ․ հոկտեմբերի 23.
2. ↑  День студента Болгарии — 8 декабря. История и особенности праздника в проекте Календарь Праздников 2010

Արտաքին հղումներ
----------------

* День студента Болгарии в календаре праздников
Թունելի բացումը 2008թ.-ի փետրվարի 17-ին
Երթևեկության թույլտվությունը տրված2008թ.-ի փետրվարի 23-ին
**Էիկսունդի թունել**, ավտոմոբիլային թունել Նորվեգիայի Մյորե օգ Ռոմսդալ ֆյուլքեյում։ Անցնում է Ստուր-ֆյորդի տակով։ Միացնում է Էիկսուն և Րյանես բնակավայրերը։ Շինարարությունը սկսվել է 2003 թվականին։ Հանդիսավոր բացումը տեղի է ունեցել 2008 թվականի փետրվարի 17-ին։ Այն ամբողջությամբ երթևեկելի է դարձել նույն թվականի փետրվարի 23-ից։ 

7765 մետրին թունելը իջնում է մինչև 287 մ խորություն։ Այն հանդիսանում է աշխարհի ամենախորը թունելը։ Ճանապարհի թեքությունը հասնում է մինչև 9.6 %-ի։ Ջուրը և թունելը բաժանող ժայռի նվազագույ հաստությունը 50 մ է, իսկ առավելագույն հաստությունը՝ 500 մ։ 
Էիկսունդի թունելի համալիրի մեջ են ներառված նաև թիվ 653 ավտոճանապարհը, ինչպես նաև 405 մ երկարություն ունեցող Էիկսունդի նոր կամուրջը, 1160 մ երկարություն ունեցող Հելգեհորն և 430 մ երկարություն ունեցող Մորգես թունելները։ Թիվ 653 ավտոճանապարհը մայրցամաքը միացնում է կղզիներում գտնվող շուրջ 25000 բնակչություն ունեցող բնակավայրերի հետ։

Թունելը կառուցվել է հորատման-պայթեցման միջոցով։ Անցքերի խորությունը կազմել է 5.2 մ, որից մուտքը՝4.8 մ։ Թունելի մեծ մասը չի ամրապատվում, քանի որ պատերը ամբողջական ժայռաբեկորից են։ Հոսքերի վտանգ ունեցող հատվածները բետոնապատված են 15 սմ հաստությամբ պատով։

Կառույցի շինարարության արժեքը կազմել է 970 միլիոն նորվեգական կրոն (մոտավորապես 123 միլիոն Եվրո)։ Նախնական արժեքը եղել է 25 միլիոն կրոն ավել։ Այնուամենայնիվ այդ գումարը 2005 թվականին նախատեսվածից ավելին է, որը կազմում էր 846 միլիոն նորվեգական կրոն (որից 500 միլիոնը գլխավոր թունելի համար)։ Անցումը վճարովի էև կազմում է 76 նորվեգական կրոն փոքր մարդատար ավտոմեքենայի համար։

*Հյուսիս-արևմտյան մուտքը 62°14′43″ հս․. լ. 5°53′45″ ավ. ե.HGЯOL*
Հարավ-արևելյան մուտքը 62°12′56″ հս․. լ. 5°59′14″ ավ. ե.HGЯOL

Ծանոթագրություններ
------------------

1. 1 2  "Åpner verdens dypeste tunnel". Արխիվացված է the original 2009 թ․ հուլիսի 1-ին. Retrieved 2016 թ․ նոյեմբերի 16.
2. ↑  տեսճանապարհային քարտեզը Google Maps
3. ↑  Թունելի շահագործումը:(չաշխատող հղում)
**«Պարող փերիներ»** (շվեդ.՝ Älvalek), շվեդ նկարիչ Ավգուստ Մալմստրյոմի (1829-1901) կտավը՝ ստեղծված 1866 թվականին։ Նկարում պատկերված են լուսնի լույսով ողողված ջրի մակերեսին պարող փերիներ։

Նկարագրություն
--------------

Մարգագետնում մթնշաղին պարող փերիները հավաքվում են ռոմանտիկ բնապատկերում. նրանցից մեկը թեքվում է ջրի մեջ տեսնելու իր պատկերը։ Այս երևակայական նկարը պատկերում է փերիների վերածվող առավոտյան մառախուղը՝ ինչպես անսանձ բնության ոգիները։ Փերիները նուրբ են, նրբագեղ, զգայուն, բայց նաև քմահաճ, հեշտությամբ վիրավորվող, եթե իրենց հետ լավ չեն վարվել։ Շվեդական ժողովրդական ավանդույթներում մարդիկ զգուշացել են էլֆերից, քանի որ նրանք կարող էին վտանգավոր լինել նրանց համար, ովքեր զգույշ չէին իրենց հետ։ Սկանդինավյան դիցաբանության մեծ թաքնված մարդիկ տեղական բանահյուսությունում փրկվել են որպես գեղեցիկ երիտասարդ կանայք, որոնք ապրում են լեռներում, անտառներում և քարերի թմբերում։ Ռոմանտիկ արվեստի և գրականության մեջ էլֆերը սովորաբար պատկերված են բաց գույնի մազերով, սպիտակ հանդերձով և գարշելի, երբ վիրավորված են։

Սկանդինավյաններն օգտագործել են λvkors (էլֆ խաչ), որը փորագրված է շենքերի կամ այլ առարկաների վրա, պաշտպանելու իրենց և ընտանի անասուններին չար էլֆերից։

Ավգուստ Մալմստրյոմի «Պարող փերիներ» կտավը ճանաչված աշխատանք է իր հայրենիքում։ Շվեդիայի գեղարվեստի թագավորական ակադեմիայի պրոֆեսոր Մալմստրյոմը շվեդ այն արվեստագետներից էր, ով ձգտում էր ստեղծել շվեդական արվեստ։ Նա օգտագործում էր ինչպես սկանդինավյան դիցաբանության թեմաներ, այնպես էլ ժողովրդական բանահյուսության, և նրա կտավներում հաճախ պատկերված էին փերիներ և բնության այլ էակներ։

Ծանոթագրություններ
------------------

1. 1 2 3 4
2. ↑
3. ↑  "Dancing Fairies". Google. Retrieved 2014 թ․ դեկտեմբերի 30.
4. ↑  "Älvalek" (PDF). Nationalmuseum. Արխիվացված է the original (PDF) 2016 թ․ մարտի 4-ին. Retrieved 2014 թ․ դեկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Global-folktales" (PDF). www.nationalmuseum.se. Արխիվացված է the original (PDF) 2016 թ․ մարտի 4-ին. Retrieved 2014 թ․ դեկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "The History of the Kiss: The Birth of Popular Culture". books.google.se.
7. ↑  The article *Alfkors* in *Nordisk familjebok* (1904).
8. ↑  "Malmström". runeberg.org. Retrieved 2014 թ․ դեկտեմբերի 30.
**Էնդրյու Ալբիսի**, (ֆր.՝ Andrew Albicy մարտի 21, 1990(1990-03-21), Սևր, ֆրանսիացի պրոֆեսիոնալ բասկետբոլիստ, ավելի հաճախ հանդես է եկել պաշտպանի դերում։ Հանդես է գալիս «Անդորա» ակումբի կազմում։

Կարիերա
-------

Կարիերան սկսել է 2006 թվականին, Փարիզի «Փարի-Լևալլա» երիտասարդական ակումբում։ 2006 թվականից մինչև 2009 թվականը հանդես է եկել նույն ակումբի հիմնական կազմում։ 2009-2010 թվականների մրցաշրջանում Ալբասին կանոնավոր հանդես է եկել մեծահասակների խմբում։ 2011 թվականին տեղափոխվել է «Գրավլին» ակումբ։

Հավաքականում
------------

Ընդգրկվել է Ֆրանսիայի մինչև 16, 18, 19 և 20 տարեկանների հավաքականների կազնում։ 2010 թվականին Խորվաթիայում տեղի ունեցած Եվրոպայի մինչև 20 տարեկանների առաջնությունում նա ստացել է ամենաարժեքավոր խաղացողի (MVP) տիտղոս։ Առաջին խաղը ն Ֆրանսիյի հավաքականի հիմնական կազմում տեղի է ունեցել 2010 թվականին Թուրքիայում տեղի ունեցած աշխարհի առաջնությունում, որտեղ ֆրանսիացիները զբաղեցրին 13-րդ հորիզոնականը։ 2011 թվականին Լիտվայում տեղի ունեցած Եվրոպայի առաջնությունում հավաքականը զբաղեցրել է երկրորդ տեղը՝ եզրափակչում զիջելով Իսպանիայի հավաքականին։

Ծանոթագրություններ
------------------

1. ↑  "Эндрю Альбиси - Досье - Баскетбол". *Eurosport*. Retrieved 2018 թ․ դեկտեմբերի 12.
2. ↑  "Эндрю Альбиси - Евролига 2011/2012 - Баскетбол". *www.championat.com* (in ռուսերեն). Արխիվացված է the original 2012 թ․ հունվարի 3-ին. Retrieved 2018 թ․ դեկտեմբերի 12. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "«Андорра» продлила контракт с Эндрю Альбиси". *Sports.ru* (in ռուսերեն). Retrieved 2018 թ․ դեկտեմբերի 12.

Արտաքին հղումներ
----------------

* Ficha de Albicy en la web de LNB
* Профиль на сайте Чемпионата Европы 2011 Archived 2013-03-19 at the Wayback Machine.
**Էսթի Մամո** (եբրայերեն՝ אסתי ממו‎,հունվարի 29, 1983(1983-01-29) կամ 1983, Chilga, Semien Gondar Zone, Ամհարա, Եթովպիա), եթովպական ծագմամբ իսրայելցի մոդել և դերասանուհի։

Կենսագրություն
--------------

Էսթի Մամոն ծնվել է 1983 թվականին Եթովպիայի հյուսիս-արևմուտքում գտնվող Չիլգե քաղաքի Բետա Իսրայել համայնքում։ Երբ նա 9 տարեկան էր, նրա ընտանիքը Եթովպիայից ներգաղթել է Իսրայել։ Իսրայելում նրանք ապրել են աղքատության մեջ, ինչի պատճառով էլ նրա եղբայրը 2004 թվականին ինքնասպան է եղել։

Դեռահաս տարիքում Մամոն հիմնել է պարային խումբ, որը կոչվում էր «Mango»։ Խումբը ելույթ է ունեցել Իսրայելում և ներկայացրել է այդ երկիրը Լոնդոնի Նոթինգ Հիլ պարահանդեսում։

Դպրոցը թողնելուց հետո Մամոն իրեն նվիրել է նորաձևությանը։ 2004 թվականից նա մասնակցել է Եվրոպայում մի շարք միջազգային ապրանքանիշերի գովազդային արշավներին։ 2005 թվականին «Blazer» տղամարդկանց ամսագրի դեկտեմբերյան համարում հրապարակված առցանց հարցման արդյունքում ամենասեքսուալ կանանց վարկանիշում Էսթի Մամոն զբաղեցրել է 97-րդ տեղը։ Նա Իսրայելում նկարահանվել է մի քանի հեռուստաբեմադրություններում։

Էսթի Մամոն զբաղվում է բարեգործությամբ, մասնակցում է Եթովպիայի հրեական սփյուռքի համայնքներում, ինչպես նաև Իսրայելում եթովպացի հրեաների բարեգործական աշխատանքներին։

Ծանոթագրություններ
------------------

1. ↑  "Esti Mamo". 2011 թ․ հուլիսի 23. Արխիվացված է the original 2011 թ․ հուլիսի 23-ին. Retrieved 2018 թ․ հունվարի 31.
2. ↑  "'Queen of Sheba'Model tries to open doors for fellow Ethiopians in Israel - Washington Jewish Week - Online Edition - Rockville, MD". 2011 թ․ օգոստոսի 11. Արխիվացված է the original 2011 թ․ օգոստոսի 11-ին. Retrieved 2018 թ․ հունվարի 31.

Արտաքին հղումներ
----------------

* Not Just a Pretty Face

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |

 |